Kota Padang

**Padang** andre sambua kota sebua si so ba wetaro gaekhula hulo Sumatera ba no mu'ila wa banua andre ibukota moroi Provinsi Sumatera Barat, Indonesia. Ba Danö Niha fanötöi kota da'a asese lamane; no möi mangarato ba **Wada**.  Kota da'a sambua mbawandruhö ba gaekhula Indonesia moroi ba Samudra Hindia. Molo'ö Geografi Kota Padang, Padang no ifasui ia hili-hili so wa'alaŵa ba zi 1.853 m (na la'erai moroi ba dete nasi) fa'ebolo so ba zi 1.414,96&nbsp;km², töra moroi ba zimatonga no atua sebolo *(hutan lindung)*. Molo'ö data Badan Pusat Statistik (BPS) ba ndröfi si 2022, kota andre fa'ato niha khönia no ikhamö ba zi 919.145 niha. Kota Padang no tobali *kota inti* moroi ba wamanöi zi sambua kota nitötöi faoma kota metropolitan *(Kawasan Metropolitan Palapa)*.

Waö-waö Kota Padang andre,  turiania tebai aefa moroi ba zi no oi la'ila niha soya ya'ia da'ö; *kawasan rantau Minangkabau* ma khamötö dödö dozi niha sangarato, tebörötaigö moroi ba mbanua zifagai i'a ba luaha *Batang Arau* awena tedou tobali *bandar pelabuhan* sirame niha me no aefa ndra Belanda barö bendera *Vereenigde Oostindische Compagnie* ma la'adogo-dogo'ö ia faoma VOC. Ngaluo wa'atobali kota Padang andre,  latörö tödö ero; **7 Agustus 1669**, si no ngaluo wanuwö *loji* Belanda ba Pelabuhan *Muara* ma *Muara Padang* ira niha Pauh, Padang faoma Koto Tangah, Padang. Me inötö wasuwöta Belanda, kota da'a tobali nahia wamawa ana'a, tesi, kofi, ba *rempah-rempah*. Ba ginötö abad si-20, ekspor batu bara faoma semen nifa'ema sanörö Pelabuhan Teluk Bayur. Ba ginötö iada'a, infrastruktur Kota Padang no so khönia Bandar Udara Internasional Minangkabau faoma lala *kereta api* samahatö banua tanöbö'ö si so ba Sumatera Barat.

Naha wamaha ni'osambuai'ö nahia ba Kota Padang andre, tola möita fetaro ba Pasar Raya Padang, ba inönö wa'oya fasa simane si so ba mbanua bö'ö misa *(pasar modern)* simanö göi fasa sito'ölö ma simane Harimbale na ba Danö Niha, so 16 ngawau. Kota Padang andre, no tehöngö sambua kota naha wamahaö soya *(pusat pendidikan terkemuka)* baero hulo Jawa, so khönia ngafulu *perguruan tinggi*. Si no tobali *kota seni* faoma *budaya*, Padang andre, no tehöngö ba zi sagörö Indonesia, hikaya Malin Kundang faoma novel *[[Sitti Nurbaya]]*. Ero ndröfi, wa'oya wahulösa *(festival) ba wotundreheni lala wodou'ö *sektor pariwisata*. Ba niha Indonesia, töi kota da'a no lafaedogö ia ba soi [[Minangkabau]] faoma fondrokata *Rumah Makan Padang*.

== Waö-waö *(Sejarah)* ==
 Lö hadöi data satulö sibai haniha zamotöi kota da'a, hiza no oya wangera-ngera wa dane-dane wame'e töi ya'ia da'ö; sambua danölafa, tetedanö salo'o mazui daso sebolo irege latötöi ia faoma *Padang*. Ba li Minang, ngawua wehede *padang* tola lafo'eluaha ia faoma föda *(pedang)*.

Molo'ö waö-waö nga'ötö ba Padang andre, ma lamane ia *Tambo Minangkabau*, banua andre me mböröta no sambua nahia ndra sangarato moroi ba mbanua tanöbö'ö moroi sa, irege tola lamane wa banua andre nifasindro ndra niha sangarato bada'ö ya'ira soi Minangkabau moroi ba hili ba Minangkabau (*darek*). Nahia mbanua sitoröi ira ba mböröta ya'ia da'ö fetaro tanö raya ba Batang Arau na iada'a töinia Seberang Padang, Padang Selatan, Padang. Awena sa'ae monönö wa'ateboka mbanua numalö tanö yöu, fefu mbanua andrö lamane *Kenagarian* Padang ba hada *Nan Dalapan Suku*; ya'ia da'ö; soi-soi ma *suku-suku Sumagek* (Chaniago Sumagek), *Mandaliko* (Chaniago Mandaliko), *Panyalai* (Chaniago Panyalai), faoma *Suku Jambak* moroi ba Kelarasan Bodhi-Chaniago, faoma *Sikumbang* (Tanjung Sikumbang), *Balai Mansiang* (Tanjung Balai-Mansiang), *Suku Koto* (Tanjung Piliang), simanö göi *Suku Malayu* moroi ba Kelarasan Koto-Piliang. So göi zifatewu moroi ba rato, ya'ia da'ö moroi ba Painan (kota), Kabupaten Pasaman, faoma Koto XI Tarusan, Pesisir Selatan. Simane nahia rato Minangkabau tanöbö'ö, ba mböröta nahia da'a ba zisara lala numalö ba gaekhula hulo Sumatera barö mbawa wamatörö *Kerajaan Pagaruyung*. Hiza, ba mböröta abad si-17, banua da'a no tobali bagia moroi ba Kesultanan Aceh.

=== Fetaro kolonial ba Kota Padang ===
Fa'atohare soi bö'ö ba Kota Padang tebörötaigö me toharre *pelaut* Inggris ba ndröfi si 1649. Kota Padang andre, ibörötaigi rame ma so wa'atedou lala wa'auri ya'ia da'ö me inötö so ndra niha Belanda barö wamatörö *Vereenigde Oostindische Compagnie* (VOC) ba ndröfi si 1663, nitete wa'afindra niha Minangkabau moroi ba *luhak*.

Hiza, banua da'a so khönia wahandrona si sökhi sibai, irege adöni dödö ndra VOC ba wangahaogö Pelabuhan, nibe'e töi Pelabuhan Muara ba banua sibohou ba gaekhula Sumatera ba wangadogo-dogoi'ö inötö nitörö ba wamaha khöra numalö ba mbenua ba Minangkabau. Aefata da'ö ba ndröfi si 1668, VOC no samatörö fefu lala wa'auri niha mbanua ba Kota Padang me no tola la fofanö Kesultanan Aceh si no manaro'o ba da'ö ba zi no numalö, irege ba zi sara lala ba mbewe nasi fetaro gaekhula Sumatera, simane nisura ba zura : *Regent* Jacob Pits khö Razo Pagaruyung, ösi zura andrö ya'ia da'ö; ena'ö tola so gamakhaita mangawuli sifakhai ba wamaha ngawalö gamawaö ba hewisa lala wamaha ana'a ba kota da'a. VOC monga'öla ira ba wombali'ö Kota Padang i'oroi banua niha nasi si lö rame niha, tobali sambua kota metropolitan ba *abad* si-17. Kota Padang andre no tobali *kota pelabuhan* sirame niha ba zamawa ana'a, [[Tesi|tesi]], [[Kofi|kofi]] ba tanöbö'önia. Hiza ba ginötö aefa da'ö, me 7 Agustus 1669 so wa'udusa niha mbanua Pauh, Padang faoma niha Koto Tangah, Padang ba wanuwö VOC. Heŵa'ae tola i fahono ira VOC, inötö wanuwö moroi ba niha mbanua andre no tobali ngaluo wanörötödö wa'atumbu Kota Padang.


Oya zanuwö moroi ba soi Eropa falali-lali ba wokuasoi Kota Padang. Ba ndröfi si 1781, nifa'aso fasuwöta niha Inggris faoma niha Belanda si me'öfa kali, hiza Inggris zanaro'o ba kota andre. Hiza, me aefa la tandrotangai *Peace of Paris (1783)* ma fazazita nitötöi ba li Indonesia lamane; *Perjanjian Paris* ba ndröfi si 1784, Padang andre lafangawuli barö wamatörö VOC. Ba ndröfi si 1793 Padang lasuwö ba tohare zorabu *(bajak laut)* moroi ba [[Prancis]] sanaro'ö ba [[Mauritius]] sotöi François Thomas Le Même, hiza nifaluania andrö, tebe'e sambua wanuno moroi ba zamatörö Prancis. Hiza ba ndröfi 1795, Kota Padang ifuli ihalö kuaso Inggris. Hiza, aefa wasuwöta ba ginötö Napoleon, ba ndröfi si 1819 Belanda ifuli ifadöni mbanua andre ba ifaduhu'ö faoma *Traktat London*, ni tandrotangai me 17 Maret 1824.


Ba ndröfi si 1837, famareta *Hindia Belanda* mobali'ö Padang sitobali nahia furugö moroi ba wamareta ba zisagörö wilayah Pesisir Barat Sumatra (*Sumatra's Westkust*) barö wamatörönia ya'ia da'ö;  Sumatera Barat faoma Tapanuli na iada'a. Aefa da'ö kota da'a tobali sambua banua nifotöi *gemeente* i'otarai me 1 April 1906 me aefa ma lösa'ae faböbö ia ba *ordonansi* (STAL 1906 No.151) ba 1 Maret 1906. Ofeta [[Perang Dunia II]], Padang sambua kota moroi ba zi lima kota pelabuhan sebua ba Indonesia, baero [[Jakarta]], [[Surabaya]], [[Medan]], faoma [[Makassar]].

Ba ginötö arakhagö tohare ndra saradadu Jepang me 17 Maret 1942, Kota Padang andre la röi manö ira niha Belanda. Ba ginötö da'ö göi [[Soekarno]] fakhamö toröi ia ba kota andre ni ohe ndra niha Belanda me no so wa'edöna ndra niha Belanda ;a'ohe ia ba [[Australia]]. Aefata da'ö, panglima Angkatan Darat Jepang nifataro ba mbanua Sumatera lafalukhaisi Soekarno ba wamatunö hewisa lua-lua Indonesia andre ba zi so föna. Me no sa'ae Jepang lakuasoi ngawalö zalua meluo da'ö, kota Padang andre labali'ö sambua kota administratif ba wo'urusai ngawalö zifakhai ba wangahaogö gofu hadia ia ma lamane sifakhai ba *pembangunan* faoma *pekerjaan umum*.

=== Republik Indonesia ===
Turia wa'aefa moroi ba wanuwöta ma ba li Indonesia lamane; *merdeka* Indonesia me felewitu mbaŵa siŵalu sara ngahönö a siŵa ngaotu a öfa wulu a lima (17 Agustus 1945) awena ofeta ba danö Padang ba gangohorita mbaŵa si ŵalu *(akhir Agustus)*. Hiza, ba ngaluo 10 Oktober 1945 saradadu *Blok Sekutu* (Perang Dunia II) no tohare zui ba Kota Padang sanörö [[Pelabuhan Teluk Bayur]], ba so ira ba mbanua da'a 15 waŵa wa'ara. Ba ngaluo si 9 Maret 1950, Kota Padang lafangawuli ba Republik Indonesia me ba zi no numalö andre tefaogö ia ba negara bagian [[Republik Indonesia Serikat]] ma na la'odogo-dogo'ö faoma RIS, molo'ö *surat keputusan Presiden RIS nomor 111*. Aefa da'ö, molo'ö Undang-undang Nomor 225 tahun 1948, Gubernur Sumatra Tengah meluo da'ö molo'ö *surat keputusan nomor 65/GP-50*, Ba ngaluo si 15 Agustus 1950 la'etu'ö wa Kota Padang tobali daerah otonom. Banua Padang andre, la'ebolo'ö, ba hiza *status kewedanaan* Padang la heta lafawu'a ia tobali Wali Kota Padang. Ba ngaluo si 29 Mei 1958, Gubernur Sumatera Barat molo'ö *Surat Keputusan Nomor 1/g/PD/1958*, na molo'ö *de facto* lafawu'a ibu kota provinsi [[Sumatera Barat]] moroi ba Bukittinggi tobali ba Padang. Fetaro da'a te'etu'ö molo'ö *de jure* simane nisura ba *Peraturan Pemerintah Nomor 29 Tahun 1979*.

Me no sa'ae tobali Kota Padang andre, ibukota moroi ba provinsi Sumatera Barat, Peraturan Pemerintah Nomor 17 Tahun 1980  laföfögö wa'atebulö nola Kota Padang ba ginötö da'ö fao khönia Kabupaten Padang Pariaman simane Pauh, Padang, Koto Tangah, Padang, Lubuk Kilangan, Padang, faoma Teluk Kabung. Molo'ö [[Sistem Perencanaan Pembangunan Nasional|Rencana Jangka Panjang Menengah Nasional]] 2015–2019, *pemerintah pusat* mamanaro'o Kota Padang, faoma Kabupaten Padang Pariaman ba Kota Pariaman ba wamanöi ba wodou'ö tobali kota metropolitan Palapa (wilayah metropolitan), (Padang–Lubuk Alung–Pariaman).

.

== Geografi ==

Kota Padang terletak di pantai barat pulau [[Sumatra]], dengan luas keseluruhan 1.414,96&nbsp;km² ma arakhagö fagölö ira zi 3,36% moroi ba wa'ebolo provinsi Sumatera Barat. Töra moroi ba zi 60% moroi ba wa'ebolo Kota Padang ya'ia da'ö; hili-hili ba atua satua ma *hutan lindung*. So ba zi 205,007&nbsp;km² mbanua nibali'ö kota. Hili-hilinia no ibabara ia tanö ba gatumbukha ba tanö raya moroi ba kota andre. Hili si no oi la'ila niha ba Kota Padang simane; *Bukit Lampu, Gunung Padang, Bukit Gado-Gado*, ba *Bukit Pegambiran*. Kota Padang so khönia ngai nasi ma *garis pantai* fa'anau 68,126&nbsp;km ba danö Sumatera. Baero da'ö, so 19 ngawua hulo side-ide si tola tafaigi ba kecamatan Bungus Teluk Kabung, Padang Selatan, faoma Koto Tangah.


Ba ndröfi si 1833, Residen James du Puy lafazaewe duria wa no alua ndrulu danö ma siheu *Gempa bumi Sumatra 1833* molo'ö wa'abölö-bölönia so ba zi 8.6–8.9 skala Richter ba Padang sifao [[Tsunami]]. Ba zi no numalö ba zi ha'uga wulu fakhe fatua lö alua ba ndröfi si 1833 andre, no irai ilau siheu ya'ia da'ö ba ndröfi si 1797, *Gempa bumi Sumatra 1797* molo'ö ndra ere wangi'ila ba zifakhai siheu andre so ba zi  8.5–8.7 skala Richter, sifao tsunami ba zi sagörö ngai nasi ma *pesisir* Kota Padang ba no möi fa'atekiko sifasui zahatö ba *Pantai Air Manis*. Ba ngaluo 30 September 2009, kota andre zui ifuli ilau siheu, *Gempa bumi Sumatera Barat 2009* fa'abölö-bölönia so ba zi 7,6 skala Richter, *titik pusat gempa* ba nasi ba wetaro 0.84° LS dan 99.65° BT fa'abakha ba zi 71&nbsp;km, si no möi ba wa'atekiko 25% infrastruktur si so yaŵa ba kota andre.

Fa'alaŵa detedanö ba Kota Padang andre, lö fagölö dozi nahia, fabö'ö-bö'ö, ya'ia da'ö i'otarai ba zi 0 m ofeta ba zi 1.853 m moroi ba dete nasi ba hiza detedanö fondrege zalaŵa so ba mbanua Lubuk Kilangan, Padang ma fetaronia ba Kecamatan Lubuk Kilangan. *Suhu udara* sabölö alaŵa, so ba zi 23&nbsp;°C–32&nbsp;°C ba zima'ökhö ba 22&nbsp;°C–28&nbsp;°C ba zibongi, fa'abasö-basö so ba zi 78%–81%. Kota Padang göi sambua Kota soya ungo nidanö, ya'ia da'ö so 5 nungo nidanö sebua ba 16 nungo nidanö side-ide, ba ungo nidanö fondrege zanau ya'ia da'ö nungo nidanö sotöi *Batang Kandis* fa'anaunia so ba zi 20&nbsp;km. Fa'asese alua deu ba Kota Padang andre so na la faigi *rata-rata* ba zi 405,58&nbsp;mm ero waŵa ba zi *rata-rata* ngaluonia so ba 17 ngaluo ero waŵa. Me asese sibai ilau teu, hiza kota da'a asese ilau molö. Ba ndröfi si 1980 2/3 fetaro ba kota ba Padang andre no irai ifönui molö me tebai sa'ae itema *drainase kota* soluaha ba nungo nidanö *Batang Arau* irege falawu ba tobali molö sofönui kota andre.

== Tata Ruang == 
Kota Padang sambua kota si no mangokhögö *karakteristik* fetaro kota sangotahögö [[Samudra Hindia]] ba no ifasui ia botohili [[Pegunungan Bukit Barisan]]. Fa'atedou wamanöi wamokai kota andre ba Padang tefanöi numalö tanöyöu faoma ba gatumbukha moroi ba kota si no ara ma *kota tua* ba muara Batang Arau. Sifago'ö ba wangahaogö ma ba wondrou'ö kota Padang andre si no sambua kota nihaogö sifakhai ba danö sasese alua ngawalö *bencana*, tanö ba gatatumbukha kota Padang andre labali'ö nahia niha mbanua ba naha ma fetaro wamasindro omo sekola, *pusat pendidikan*, tanö ba gaekhula sahatö bangai nasi labali'ö nahia *komersial perkotaan* ma nahia ngawalö lala halöŵö, *pusat bisnis*.

Molo'ö Peraturan Daerah (Perda) tentang Rencana Tata Ruang Wilayah (RTRW) Kota Padang Tahun 2010–2030, kawasan pusat kota ya'ia da'ö; [[Padang Barat, Padang|Kecamatan Padang Barat]], [[Padang Utara, Padang|Padang Utara]], [[Padang Timur, Padang|Padang Timur]], faoma [[Padang Selatan, Padang|Padang Selatan]]. Gödo-gödo wamareta Provinsi Sumatera Barat la haogö ba kawasan da'a, ya'ia da'ö ba zi sara lala *protokol* [[Jalan Sudirman, Padang|Sudirman]]–[[Jalan Khatib Sulaiman, Padang|Khatib]]. Baero kawasan pusat kota, so öfa kawasan subpusat kota, ya'ia da'ö [[Lubuk Buaya, Koto Tangah, Padang|Lubuk Buaya]] tanöyöu, [[Air Pacah, Koto Tangah, Padang|Air Pacah]] ba [[Bandar Buat, Lubuk Kilangan, Padang|Bandar Buat]] tanö ba gatumbukha, faoma [[Bungus]] tanöraya. Gödo pemerintahan Kota Padang simane *balaikota'' tehaogö ba Air Pacah.